ישרוטל

ישרוטל בע"מ היא חברה ציבורית המפעילה רשת בתי מלון בישראל, מרבית מלונותיה שוכנים באילת. נכון ליולי 2023, מונה הרשת 23 מלונות, ומפעילה מוצרים נלווים לחופשה, בהם מסעדות, ספא, מועדון צלילה ואטרקציות נוספות. בשנת 1980 יצר קשר שר התיירות, גדעון פת, עם איש העסקים הבריטי דייוויד לואיס בניסיון לשכנע אותו להשקיע בישראל. לאחר ביקור שערך באילת, בימים בהם היו בה מעט מלונות, הוא זיהה את הפוטנציאל התיירותי והחליט להשקיע בה, והקים את חברת ישרוטל. צעדה הראשון של ישרוטל באילת היה בהקמתו של מלון "המלך שלמה" בשנת 1984, שהמעניק לאורחיו את כל צורכיהם תחת קורת גג אחת: מסעדות, ברים, חנויות, בידור וחוויות אירוח ייחודית. בתוך זמן קצר הפך "המלך שלמה" למלון מבוקש ביותר. לאחריו המשיכה ישרוטל להתפתח באילת והחלה לנהל ולהקים מלונות נוספים, כאשר כל אחד מהם מבודל מהאחר ומעניק סגנון חופשה שונה. בין השאר, הייתה ישרוטל הראשונה[דרוש מקור] שפתחה מלון בסגנון הכל כלול עם מלונות "לגונה" ו"ספורט קלאב". בשנת 2012 הקימה ישרוטל את קבוצת מלונות היוקרה של הרשת, ובמרץ 2018 הונפקה החברה בבורסה לניירות ערך בתל אביב, וכיום (2022) היא נסחרת בשווי 5.7 מיליארד ש"ח. לאחרונה[דרושה הבהרה] הקימה ישרוטל את קבוצת מלונות הריזורט של הרשת, ובנוסף גם את קבוצת מלונות ה"קונספט" של הרשת. בעקבות מגפת הקורונה נפגעה מאוד רשת המלונות, וברבעון השני של 2020 צללו הכנסותיה ב-80% לעומת השנים הקודמות. בחודשים לאחר מכן התאוששה הרשת וסגרה את 2020 בהפסד של 20 מיליון ש"ח בלבד. לאחר מכן המשיכה ההתאוששות, ואת הרבעון השלישי של 2021 היא סיימה ברווח של 135 מיליון ש"ח. בדצמבר 2021 הציגה את תוכנית הפיתוח שלה לחמש השנים הקרובות והודיעה כי תשקיע כ-3 מיליארד ש"ח בהקמת מלונות חדשים וכ-270 מיליון ש"ח בחידוש המלונות הקיימים. בשנת 2022 הושקו שלושה בתי מלון חדשים - אחד בכנרת ושניים בתל אביב. במסגרת התכנית הכריזה הרשת גם על מיתוג חדש, שבין היתר יסווג את בתי המלון בבעלותה לשלושה סגמנטים שונים בהתאם לקהלי יעד שונים: Isrotel Exclusive ,Isrotel Collection ,Isrotel Design. רשת ישרוטל מנהלת 23 בתי מלון ברחבי ישראל: באילת – מלון רויאל ביץ' אילת, ישרוטל המלך שלמה, ישרוטל ספורט קלאב, ישרוטל לגונה, ישרוטל ריביירה קלאב, ישרוטל רויאל גארדן, ישרוטל אגמים וישרוטל ים סוף. בעבר הרשת ניהלה גם את מלון הנסיכה בעיר. במצפה רמון – ישרוטל פונדק רמון ומלון בראשית. בשדה בוקר – ישרוטל קדמא. בים המלח – ישרוטל נבו (בעבר היה שייך לרשת מלונות קיסר פרמייר ישראל) ומלון נגה (לשעבר גנים). בתל אביב – מגדל ישרוטל (סי טאואר), רויאל ביץ' תל אביב, פורט טאואר ואלברטו. בהרצליה – פאבליקה. במחוז הצפון – מלון יערות הכרמל, מצפה הימים וגומא (לשעבר The Sea of Galilee). בירושלים – מלון כרמים, מלון אוריינט. מתוך בתי מלון אלה, שבעה הם מלונות יוקרה הפועלים תחת השם "ישרוטל אקסקלוסיב קולקשיין": רויאל ביץ אילת, כרמים, בראשית, מצפה הימים, מלון יערות הכרמל, אוריינט, רויאל ביץ' תל אביב; עשרה ממלונות אלה פועלים תחת השם "ישרוטל קולקשיין (Collection)", עבור חופשה משפחתית: המלך שלמה, רויאל גארדן, אגמים, ים סוף, ספורט קלאב, לגונה, ריביירה, נבו (לשעבר ישרוטל ים המלח), גנים ים המלח, פונדק רמון; וכן ארבעה מלונות עיצוביים הפועלים תחת השם החדש "ישרוטל דיזיין (Design)": קדמא, סי טאואר, פורט טאואר, אלברטו, פאבליקה, גומא. כמו כן הרשת מחזיקה בבעלותה את "מועדון הצלילה מנטה" באילת. בנוסף, הרשת מפעילה מסעדות וברים רבים, כאשר אחד הנודעים שבהם הוא 'פאב המנקיס' באילת. כמו כן, הרשת מחזיקה את 'TheShopOnline' חנות מקוונת מבית רשת מלונות ישרוטל, המציעה מגוון רחב של מוצרי טיפוח, בישום ואווירה. החנות פועלת כחנות מסחר אלקטרוני ובנוסף יש לה סניפים במלונות השונים. מלבד מלונות הרשת, ישרוטל מנהלת ומפעילה את ישרוטל מועדון ספורט הים האדום – מרכז אטרקציות ופעילויות הכולל את ישרוטל מנטה, מועדון צלילה ובית ספר לצלילה באילת הנמצא בסמיכות למצפה התת-ימי ומול מפרץ האלמוגים, הספינה "אוריוניה", טיולי ג'יפים במדבר, טיולים יומיים לפטרה ומטווח ירי. מדיה וקבצים בנושא ישרוטל בוויקישיתוף אתר האינטרנט הרשמי של ישרוטל אתר האינטרנט הרשמי של ישרוטל (באנגלית) ישרוטל, ברשת החברתית פייסבוק ישרוטל, סרטונים בערוץ היוטיוב ישרוטל (חברה), דף שער בספרייה הלאומית ישרוטל בע"מ, באתר הבורסה לניירות ערך בתל אביב ישרוטל בע"מ, באתר "מאיה" ישרוטל, באתר Crunchbase (באנגלית) הדס מגן, מיכל רז-חיימוביץ', ‏"באילת בחורף דווקא אפשר לקבל מחירים מעולים", באתר גלובס, 16 ביולי 2016 חזי שטרנליכט, מנכ"ל ישרוטל: "סגירת שדה דב היא ברמה של פיגוע באילת", באתר כלכליסט, 16 בינואר 2019 הדר קנה, מנכ"ל ישרוטל: "פתחנו את כל מלונות היוקרה בלי חשבון. לא יכולתי להגיד לא", באתר TheMarker‏, 22 בדצמבר 2023 ישרוטל בע"מ: נתונים כספיים באתר מאי"ה. חזי שטרנליכט, החופשות מתייקרות וישרוטל מרחיבה את האופציות לבכירים, באתר כלכליסט, 13 ביולי 2021 פרופיל החברה באתר ישרוטל שלושת ילדיו של דוד פתאל משתכרים מיליון שקל לשנה באתר yomyom‏, 5 באפריל 2018 גולן חזני, בלעדיישרוטל והאחים דיין במו"מ לרכישת 60 מלונות בחו"ל ב-1.2 מיליארד יורו, באתר כלכליסט, 28 בדצמבר 2021 אביב לוי, ‏הקורונה ודוחות בתי המלון: שיעורי התפוסה עלו, אבל גם ההפסדים, באתר גלובס, 10 בספטמבר 2020 חזי שטרנליכט, הקורונה והמיקוד בארץ סייעו לישרוטל לעקוף את פתאל, באתר כלכליסט, 1 בדצמבר 2021 מערכת וואלה! תיירות‏, שלושה מלונות חדשים ב-2022 ומיתוג חדש: תוכנית הפיתוח של רשת ישרוטל, באתר וואלה, 21 בדצמבר 2021 האתר הישראלי של רשת מלונות ישרוטל בראשית: "מלון הבריכה היפה ביותר בעולם", באתר ישראל היום, 4 באפריל 2018 אתר המועדון פאב 'המאנקיס' באתר הרשת אודות באתר החנות